Diari Oficial de la Generalitat Valenciana


Sumari del DOGV 5331, del 24-08-2006 (2006/8972)

Informació pública de la modificació del Pla General d'Ordenació Urbana.
------------------------------------------------------------------------

### Dades del document

Número de DOGV
:   5331

Data del DOGV
:   24-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8972


Organisme emissor
:   Ajuntament de Quartell

Tipus de document
:   Anunci

Informació pública de la modificació del Pla General d'Ordenació Urbana. [2006/Q8972]  
Francisco Huguet Queralt, alcalde president de l'Ajuntament de Quartell, mitjançant este edicte fa saber:  
Que el Ple de l'Ajuntament de Quartell, en la sessió de data 18 de juliol de 2006, va adoptar el següent acord que, transcrit literalment, diu:  
«Modificació del Pla General d'Ordenació Urbana de Quartell.  
Vistes les circumstàncies que s'estan plantejant com a conseqüència del desenvolupament del municipi de Quartell on, com a conseqüència de la planificació del Pla General i l'adequació d'este Pla a les necessitats que es plantegen en l'actualitat, l'alcalde proposa la modificació del Pla General d'Ordenació Urbana de Quartell, el qual afecta, en síntesi, els punts següents:  
. Grafiar com a sòl residencial la parcel·la situada al sector B i destinada en principi a SID4 alterant-ne l'ús i transformant-la en sòl residencial i a canvi es produïx un increment de la franja d'equipament (SID4) al costat de la residència de gerocentres que hi ha grafiada a la documentació de modificació del Pla General.  
. Així mateix, s'incorpora a la part nord-oest del sector A una zona d'equipament (SID4) més tota la zona confrontant amb el traçat previst de la ronda 9 d'Octubre al tram nord i paral·lela al barranc de Quartell, via que ja es troba grafiada al Pla General d'Ordenació Urbana i el tram a què es fa referència és l'espai comprés entre esta i el barranc i assenyalada amb les sigles PRD2.3.  
. A més de tot el que s'ha dit anteriorment es pretén la modificació del Pla General d'Ordenació Urbana, a la zona nord-est del sòl urbà de manera que permeta la continuïtat de la ronda 9 d'Octubre fins a l'enllaçament amb l'avinguda de Benavites, on s'instal·larà una rotonda. Tot això com a conseqüència d'un conveni firmat amb la Diputació per a la realització d'estes obres.  
Tot el que s'ha dit anteriorment es troba grafiat als plànols que s'hi adjunten a l'expedient de modificació del Pla General d'Ordenació Urbana.  
Així mateix, l'alcalde acorda proposar al Ple la modificació de les ordenances específiques que han de regir a tots els sectors afectats com a conseqüència de la modificació del Pla General d'Ordenació Urbana i que queden així:  
Norma de zona 7. Tipologia d'eixamplament (EN).  
Article 8.7.1 Àmbit d'aplicació.  
Comprén els terrenys assenyalats al plànol B.4: «Ordenació estructural. Zones d'ordenació urbanística», amb el codi sector A i B.  
Es configura per la integració del sistema d'ordenació per alineació de carrer o edificació aïllada, la tipologia edificadora d'illa tancada o bloc exempt i l'ús global residencial.  
Article 8.7.2 Règim d'usos.  
Ús característic: residencial, classe habitatge, categoria 1a (unifamiliar arrenglerada).  
Usos compatibles: es consideren els següents:  
e) Residencial, classe habitatge, categoria 2a (habitatge unifamiliar), categoria 3a (edificació col·lectiva) i classe residència comunitària.  
f) Industrial, en les condicions següents:  
· Tallers domèstics de categoria 1a, amb situació al mateix habitatge. Han de ser activitats innòcues, per la qual cosa s'exclouen les relacionades en el nomenclàtor d'activitats molestes, insalubres, nocives i perilloses (Decret 54/1990, de 26 de març, de la Generalitat Valenciana) o legislació que ho substituïsca.  
· Indústria, categoria 2a, en situació de planta baixa, d'acord amb les condicions establides en l'article 7.70 d'estes normes.  
g) Terciari, en les condicions següents:  
Hostalatge, en edifici exclusiu.  
· Comerç, categoria 1a, en situació de planta baixa o edifici exclusiu.  
· Oficines, en qualsevol situació.   
Locals i espais de reunió:  
· Categoria 1a, excepte sales de festa i discoteques, en situació de planta baixa o edifici exclusiu.  
· Categoria 2a, en situació de planta baixa i primera o en edifici exclusiu.  
· Categoria 3a, situació de planta baixa o edifici exclusiu.  
h) Dotacional, en totes les categories d'esta i en qualsevol situació.  
Usos prohibits: es consideren els següents:  
c) Indústria en les categories 3a i 4a.  
d) Terciari:   
· Comerç, categories 2a i 3a.  
· Salas de festa i discoteques.  
Article 8.7.3 Obres permeses.  
Excepte per als edificis inclosos al Catàleg de Béns i Espais Protegits, per als quals hi ha una normativa específica, i per als situats «fora d'ordenació», es permeten tot tipus d'obres als edificis, com a demolició, nova planta, restauració, etcètera.  
Article 8.7.4 Paràmetres urbanístics relatius a l'illa i al vial.  
S'establixen els paràmetres següents:  
Alineacions de vials: són les que es definixen al plànol C.2: .Alineacions i rasants..  
Rasants: són les que es definixen al plànol C.2: .Alineacions i rasants..  
Article 8.7.5 Paràmetres urbanístics relatius a la parcel·la.  
S'establixen els paràmetres següents:  
Parcel·la mínima: cent vint metres quadrats (120,00 m²).  
Façana mínima: sis metres (6,00 m).  
Cercle inscrit: es podrà inscriure un cercle de diàmetre mínim de 6,00 m.  
Queden excloses del compliment d'estes condicions aquelles parcel·les que, tot i incomplir-les, confronten amb parcel·les vinculades a edificacions existents amb anterioritat a l'aprovació del Pla i que no es troben en fora d'ordenació.  
Article 8.7.6 Paràmetres urbanístics relatius a la posició de l'edificació a la parcel·la.  
S'establixen els paràmetres següents:  
Alineació de l'edificació: depenent de la tipologia de l'edificació, esta podrà construir-se amb la línia de façana recolzada en l'alineació de vial o reculada respecte d'este, i la resta de línies recolzades en els límits de la parcel·la, constituint-ne parets mitgeres, o separades d'estos límits; tot això d'acord amb els següents paràmetres.  
Reculada de l'edificació: l'edificació podrà recular-se respecte de l'alineació de vial una distància igual o menor que la longitud de façana. En cas de reculada, sobre l'alineació de vial es construirà un tanca amb les condicions especificades en l'article 8.3.9.  
Distància a límits: l'edificació podrà recular-se de la resta dels límits un mínim de tres metres (3,00 m), en cas de no recolzar-se en el límit de parcel·la.  
Profunditat edificable: es definix al plànol C.2: «Alineacions i rasants». On no hi estiga definida, la profunditat màxima serà de 20 m.  
Article 8.7.7 Paràmetres urbanístics relatius a la intensitat de l'edificació.  
S'establixen els paràmetres següents:  
Superfície ocupable: es definix al plànol C.2: «Alineacions i rasants» per l'alineació de vial, la profunditat edificable i pels límits laterals de la parcel·la.  
Coeficient d'edificabilitat neta: s'establix per la resultant de l'aplicació del nombre màxim de plantes, aplicats a la superfície ocupable.  
Article 8.7.8 Paràmetres urbanístics relatius al volum i la forma dels edificis.  
S'establixen els paràmetres següents:  
Nombre màxim de plantes: es definixen al plànol C.3: .Usos detallats. Altures d'edificació», que per a este sector B s'establix en un màxim de tres plantes. En el cas d'edificis destinats a habitatges de protecció oficial, es permetrà a més una planta d'àtic retirada tres metres de l'alineació del carrer.  
Altura màxima reguladora (altura de cornisa): deu metres i cinquanta centímetres (10,50 m).  
Altura total: ve especificada en l'article 7.62 d'estes normes.  
Tipus de plantes: es permeten les definides al capítol VII, secció 5a d'estes normes.  
Altura lliure de planta baixa: depenent de l'ús a què es destine, serà l'establida per les normes d'habitabilitat i disseny d'habitatges a l'àmbit de la Comunitat Valenciana, en el cas d'ús d'habitatges, o per la legislació específica aplicable, en el cas d'un altre ús, sense perjuí del que establix el darrer paràgraf de l'article 7.57 d'estes normes.  
Cossos volats: es permeten qualsevol tipus de cossos volats dels definits en l'article 7.57 d'estes normes amb un vol màxim d'1,00 m, amb les definicions i limitacions establides en este article.  
L'ocupació màxima de cossos volats serà del 70% de l'ample de façana.  
Podrà, no obstant això, ampliar-se l'amplària total de vol (superant per tant el 70% de l'amplària total de façana) sempre que no se sobrepasse la superfície total de vol permesa, obtinguda per mitjà de l'aplicació de les limitacions anteriors. Açò significarà necessàriament una reducció proporcional de la profunditat de vol.  
Elements ixents: es permetrà un vol de 0,15 m més que el permés per a cossos volats.  
Article 8.3.9 Paràmetres urbanístics relatius a les condicions estètiques.  
La composició de façanes serà lliure.  
Els locals comercials situats als baixos dels edificis hauran de tractar-se amb el mateix criteri que la resta de la façana perquè el conjunt siga harmònic.  
En el cas d'edificis amb reculades a límits, s'haurà d'evitar la formació de parets mitgeres vistes, per a la qual cosa s'hauran de tractar estes com a façanes quant a la qualitat dels materials i acabats emprats.  
El tancament de les parcel·les, en el cas d'edificis amb reculades a límits de la parcel·la o a alineació de carrer, haurà de complir les condicions següents:  
. Basament massís d'una alçada màxima un metre (1,00 m).  
. Reixa transparent o tanca vegetal fins a completar l'alçada total del tancament que, com a màxim, tindrà dos metres i cinquanta centímetres (2,50 m).  
Sotmesa a votació la modificació del Pla General d'Ordenació Urbana de Quartell en els extrems anteriorment especificats, el Ple, per unanimitat, n'acorda l'aprovació en tots els seus extrems, la qual aprovació és de caràcter inicial, i acorda així mateix la publicació d'esta modificació per un període d'un mes en el Diari Oficial de la Generalitat, en el Butlletí Oficial de la Província de València i en el diari Las Provincias als efectes d'interposició de possibles al·legacions, de la qual cosa el secretari de la corporació ha emés prèviament un informe.  
Tot això de conformitat amb el que disposa la legislació vigent en matèria d'urbanisme i la Llei de Bases de Règim Local».  
Quartell, 21 de juliol de 2006.. L'alcalde: Francisco Huguet Queralt.